**Anexa 1: Definițiile indicatorilor specifici de rezultat și realizare - ghidul solicitantului – condiții specifice OS 4.9.**

|  |  |  |  |
| --- | --- | --- | --- |
| **Cod** | **Tip indicatori** | **Denumite indicator** | **Definiția indicatorului** |
| **Cadrul metodologic** | | | |
| **4S57** | **Indicatori de realizare** | **4S57** Instrumente/ proceduri/ mecanisme etc.   * ***4S57*.2.** Instrumente/ proceduri/ mecanisme etc., *din care: - Din domeniul medical*   **NB.** La nivelul cererii de finanțare beneficiarul este obligat să stabilească țintă pentru indicatorul 4S57.  În implementare, ținta indicatorului ***4S57*.2.** va fi aceiași cu cea a indicatorului 4S57.  Pentru acest indicator, vor fi stabilite ținte EXCLUSIV pentru regiunile mai puțin dezvoltate | Acest indicator reprezintă numărul de instrumente/ proceduri/ mecanisme etc. dezvoltate în contextul sprijinului acordat în cadrul prezentului apel finanțat în cadrul obiectivului specific 4.9.  **EXPLICAŢIILE TERMENILOR:**  *„Instrumente / proceduri / mecanisme”:* în contextul POCU/ prezentului apel de proiecte – OS 4.9. se referă la[[1]](#footnote-1):   * protocol testare; * protocolul pentru serviciile de sprijin/suport; * metodologie screening fundamentată (strategie de testare); * formular adaptat testării; * format (template) de raport anual.   *Sursa:* Programul Operațional Capital Uman/ Ghid specific *”Sprijin pentru derularea programelor de depistare (screening), stadializare și acces la tratament al pacienților cu boli hepatice cronice secundare infecțiilor virale cu virusuri hepatitice B/D și C - etapa I”*  **DATELE VOR FI COLECTATE, MONITORIZATE ŞI RAPORTATE PENTRU URMĂTOARELE CATEGORII:**   * ***4S57*.2.** Instrumente/ proceduri/ mecanisme etc, *din care: - Din domeniul medical* |
| **4S50** | **Indicatori de rezultat** | **4S50** Instrumente/ proceduri/ mecanisme etc. validate și utilizate în furnizarea serviciilor   * **4S50.2.** Instrumente/ proceduri/ mecanisme etc. validate și utilizate în furnizarea serviciilor, *din care: din sectorul medical*   **NB.** La nivelul cererii de finanțare beneficiarul este obligat să stabilească țintă pentru indicatorul 4S50.  În implementare, ținta indicatorului ***4S50*.2.** va fi aceiași cu cea a indicatorului **4S50.**  Pentru acest indicator, vor fi stabilite ținte EXCLUSIV pentru regiunile mai puțin dezvoltate | Acest indicator reprezintă numărul de instrumente/ proceduri/ mecanisme etc. validate și utilizate, urmare a sprijinului de care a beneficiat în cadrul prezentului apel finanțat în cadrul obiectivului specific 4.9.  **EXPLICAŢIILE TERMENILOR:**  *„Instrumente / proceduri / mecanisme”:* în contextul POCU/ prezentul apel de proiecte – OS 4.9. se referă la[[2]](#footnote-2):   * protocol testare; * protocolul pentru serviciile de sprijin/suport; * metodologie screening fundamentată (strategie de testare); * formular adaptat testării; * format (template) de raport anual.   *Sursa:* Programul Operațional Capital Uman/ Ghid specific *”Sprijin pentru derularea programelor de depistare (screening), stadializare și acces la tratament al pacienților cu boli hepatice cronice secundare infecțiilor virale cu virusuri hepatitice B/D și C - etapa I”*  *„Validate”:* se referă la instrumente/ proceduri/ mecanisme etc. care au fost avizate sau aprobate de o instituție care are responsabilități în furnizarea de servicii medicale de depistare (screening), stadializare și acces la tratament al pacienților cu boli hepatice cronice secundare infecțiilor virale cu virusuri hepatitice B/D și C.  *„Utilizate”:* se referă la instrumente/ proceduri/ mecanisme etc. utilizate în furnizarea serviciilor medicale de depistare (screening), stadializare și acces la tratament al pacienților cu boli hepatice cronice secundare infecțiilor virale cu virusuri hepatitice B/D și C.  **DATELE VOR FI COLECTATE, MONITORIZATE ŞI RAPORTATE PENTRU URMĂTOARELE CATEGORII:**   * **4S50.2.** Instrumente/ proceduri/ mecanisme etc. validate și utilizate în furnizarea serviciilor, *din care: din sectorul medical* |
| **Formare/ instruire profesională** | | | |
| **4S55** | **Indicatori de realizare** | **4S55** Persoane care beneficiază de formare/ schimb de bune practici etc.  Pentru indicatorul **4S55** ținta minimă obligatorie la nivel de proiect este de **200 persoane** *(eligibilitate proiect)*, din care:   * Regiuni mai puțin dezvoltate – 90% * Regiune dezvoltată – 10%. * **4S55.1.** Persoane care beneficiază de formare/ schimb de bune practici etc., *din care:* * *Din sectorul medical* * **4S55.3.** Persoane care beneficiază de formare/ schimb de bune practici etc., *din care:* * *Sectorul socio-medical*   **NB.** La nivelul cererii de finanțare beneficiarul este obligat să stabilească țintă doar pentru indicatorul **4S55, nu şi pentru 4S55.1. şi pentru 4S55.3.**  În implementare, ținta indicatorului ***4S55*** va fi suma indicatorilor ***4S55*.1. și *4S55*.3.** | Acest indicator reprezintă numărul de persoane - *Specialiști în furnizarea de servicii medicale - personal implicat în furnizarea serviciilor medicale în domeniul prevenirii, depistării precoce (screening), diagnosticului și tratamentului hepatitelor virale* - care au beneficiat de formare profesională și/ sau de schimburi de bune practici, prin sprijin direct oferit în cadrul proiectului finanțat în contextul Obiectivului Specific 4.9. și care, la data întrării în operațiunea FSE, îndeplinesc următoarele criterii:   * face parte din categoria personal implicat în furnizarea de servicii medicale în domeniul prevenirii, depistării precoce (screening), diagnosticului și tratamentului hepatitelor virale (ex. medici de familie, medici de specialitate în gastroenterologie, medicină internă, imagistică medicală, boli infecțioase, oncologie, psihologi, asistenți sociali, asistenți medicali comunitari, asistenți medicali, mediatori sanitari, alt personal medical relevant etc.); * este angajat într-o instituție publică care oferă servicii medicale în domeniul prevenirii, depistării precoce (screening), diagnosticului și tratamentului hepatitelor virale (ex. spital public, autoritate de sănătate publică, institut public sau instituție medicală publică etc.) sau este medic de familie implicat în furnizarea de servicii medicale aflat în relații contractuale cu Casa de Asigurări de Sănătate.   **EXPLICAŢIILE TERMENILOR:**  **„Formarea profesională continuă”:** asigură adulţilor fie dezvoltarea competenţelor profesionale deja dobândite, fie dobândirea de noi competenţe. Competenţa profesională reprezintă capacitatea de a realiza activităţile cerute la locul de muncă la nivelul calitativ specificat în standardul ocupaţional.  Sursa: Ordonanța 129/2000 privind formarea profesională a adulţilor  „**Schimburi de bune practici”:** procesul de împărtăşire a informaţiilor, precum cea mai bună practică sau rezultatele unui proiect, de către părţile interesate. „*Bunele practici*” sunt exemple de metode de lucru ce au fost acceptate şi sunt promovate, ca fiind bune de utilizat în special în anumite situaţii.  *Sursa*: Un glosar de termeni tehnici folosiţi în învăţământul tehnic şi profesional din România: http://www.tvet.ro/Anexe/x/Glossary%20Eng-Rom.pdf  **„Data intrării în operațiunea FSE”** reprezintă data la care persoana a beneficiat prima dată de sprijinul oferit prin proiect.  **Sursa**: *Anexa D – Orientare practică privind colectarea şi validarea datelor din orientările Comisiei Europene*  **DATELE VOR FI COLECTATE, MONITORIZATE ŞI RAPORTATE PENTRU URMĂTOARELE CATEGORII:**  Persoane care beneficiază de formare/ schimb de bune practici etc., *din care:*   * + *Sectorul medical*   + *Sectorul socio-medical* |
| **4S48** | **Indicatori de rezultat** | **4S48** Persoane care și-au îmbunătățit nivelul de calificare/ certificate urmare a sprijinului primit   * **4S48.2.** *Persoane* care și-au îmbunătățit nivelul de calificare/ certificate urmare a sprijinului primit, *din care: sectorul medical*   Pentru intervențiile finanțate din OS 4.9., ținta minimă pentru indicatorul **4S48** este 80% din ținta indicatorului **4S55.** | Acest indicator reprezintă numărul de persoane - *Specialiști în furnizarea de servicii medicale - personal implicat în furnizarea serviciilor medicale în domeniul prevenirii, depistării precoce (screening), diagnosticului și tratamentului hepatitelor virale* - care, **la încetarea calității de participant**, urmare a sprijinului direct oferit în cadrul proiectului finanțat în contextul Obiectivului Specific 4.9 **au dobândit o certificare** şi care la **data intrării în operațiunea (proiect) finanțată din FSE,** îndeplineau cumulativ următoarele criterii:   * făceau parte din categoria personal implicat în furnizarea de servicii medicale în domeniul prevenirii, depistării precoce (screening), diagnosticului și tratamentului hepatitelor virale (ex. medici de familie, medici de specialitate în gastroenterologie, medicină internă, imagistică medicală, boli infecțioase, oncologie, psihologi, asistenți sociali, asistenți medicali comunitari, asistenți medicali, mediatori sanitari, alt personal medical relevant etc.); * erau angajate într-o instituție publică care oferă servicii medicale în domeniul prevenirii, depistării precoce (screening), diagnosticului și tratamentului hepatitelor virale (ex. spital public, autoritate de sănătate publică, institut public sau instituție medicală publică etc.) sau aveau statut de medic de familie implicat în furnizarea de servicii medicale aflat în relații contractuale cu Casa de Asigurări de Sănătate.   **EXPLICAŢIILE TERMENILOR:**  „**Calificarea**”, respectiv recalificarea, reprezintă pregătirea profesională care conduce la dobândirea unui ansamblu de competenţe profesionale care permit unei persoane să desfăşoare activităţi specifice uneia sau mai multor ocupaţii.  *Sursa:* Ordonanţa 129/2000 privind formarea profesională a adulţilor, cu modificările şi actualizările ulterioare.  **„Certificarea”:** reprezintă procesul prin care se confirmă în mod formal rezultatele învăţării dobândite de persoana care învaţă în diferite contexte, în urma unui proces de evaluare. Aceasta se finalizează printr-o diplomă sau un certificat  *Sursa:* Legea nr. 1/2011 privind formarea profesională a adulţilor, cu modificările și completările ulterioare  Atenție! Pe parcursul derulării proiectului, beneficiarii se asigură de respectarea de prevederile art. 20 din Regulamentul FSE nr. 1304/2013[[3]](#footnote-3).  „**Data intrării în operațiunea FSE”** reprezintă data la care entitatea/persoana a beneficiat prima dată de sprijinul oferit prin operaţiune/ proiect.  ***Sursa****:* *Anexa D – Orientare practică privind colectarea şi validarea datelor din orientările Comisiei Europene*  **DATELE VOR FI COLECTATE, MONITORIZATE ŞI RAPORTATE PENTRU URMĂTOARELE CATEGORII:**   * **Persoane** care și-au îmbunătățit nivelul de calificare/ certificate urmare a sprijinului primit, *din care: sectorul medical* |

1. au titlu de exemplificare, nu exhaustiv [↑](#footnote-ref-1)
2. au titlu de exemplificare, nu exhaustiv [↑](#footnote-ref-2)
3. <http://eur-lex.europa.eu/legal-content/RO/TXT/PDF/?uri=CELEX:32013R1304&from=RO> [↑](#footnote-ref-3)